Odense Adresse-Contoirs Efterretninger, 1848-03-03
Aar 1848, Torsdagen den 29 Februar blev af Foreningen afholdt det gjennem Avisen tillyste Møde paa Odense Raadhuus, og hvor da følgende blev forhandlet: 1) J Anledning Spørgsmaalet, hvorvidt et eller andet Skridt kunde være at foretage i Anledning det i Følge Reskriptet af 28 Januar d. A. forestaaende Valg af erfarne Mænd til Drøftning af Forfatningsloven, udtalte det sig som en almindelig Overbeviisning hos Forsamlingen at de Stænderdeputerede ikkun vilde vælge saadanne gjæve, folkeligsindede og dygtige Mænd, der vilde vide kraftigen at hævde Nationalitetens, Fædrelandets, Frihedens og Folkets sande Jnteresser, og med denne Overbeviisning fandt Forsamlingen det ufornødent at foretage videre særegne Skridt i saadan Retning. 2) Paa Grund af de ovenmeldte for Land og Rige forestaaende vigtige Foranstaltninger, og for uden Ophold at kunne iværksætte saadanne demonstrative Forestillinger eller Petitioner i Landets eller Kjøbstædernes Jnteresse, som efter Omstændighederne maatte vise sig fornødne, blev det fundet passende at creere en Committee af 5 Medlemmer, der har at agte paa Begivenhedernes Gang, og saa hastig dertil maatte findes Anledning, da at udarbeide, til det almene Tarv, hvad Omstændighederne maatte gjøre fornødent og passende, og hvorefter Forsamlingens Dirigent uopholdelig indbyder samtlige Repræsentationer til en fælleds Drøftning og Expedition af Sagen, medens det derhos er en Selvfølge, at ethvert Medlem af Repræsentationerne ikke allene har Adgang, men endog Opfordring til at avertere Committeen om Alt hvad man maatte finde fornødent til Opfyldelsen af dens Hverv. Ved Afstemning blev som Committeens Medlemmer udnævnte Kjøbmand W. Petersen, Procurator S. Hansen, Farver Raffenberg af Assens, Kjøbmand J. P. Voigt og Skoleforstander Sørensen. 3) Forsamlingen vedtog eenstemmig at samtlige Stiftets Borgerrepræsentationer indsender en Forestilling til Cancelliet, at Communalbestyrelserne erholde Adgang til at besætte de mindre Betieninger i Kjøbstæderne, og at de herimod emanerede collegiale Resolutioner og mulige Lovbestemmelser maatte vorde ophævede. Det blev overdraget Dirigenten at forfatte og til Underskrift at omsende denne Forestilling, 4) J Anledning et Forslag fra den mødte Borgerrepræsen, tant, Apotheker Fribert af Kjerteminde at Kommunerne i Fælledsskab skulde benytte en Dampmuddermaskine ved Provindsens forskjellige Jndløb og Havne-Anlæg, blev det foreløbig vedtaget, at enhver Commune i næste Møde ved sine Repræsentanter meddeler Oplysning om Gjennemsnits-Udgifterne ved Opmudringsvæsenet, og Omfanget af det aarlig fornødne Arbeide, og vil da Sagen være at tage under nærmere Forhandling. 5) Da de flere under Forhandling værende Sager tildeels formedelst den medgaaede Tid ikke i Dag kunde endelig sluttes, og da desuden et Møde om føie Tid igjen kan ventes afholdt, vilde disse Sager da være at foretage. 6) Ved den dernæst foretagne Stemmegivning paa en Dirigent, en Suppleant og en Protocolfører, blev til den førstnævnte Post gjenvalgt Procurator S. Hansen, til den Anden Kjøbmand W. Petersen og til den Tredie gjenvalgt Kjøbmand H. Schmidt. 7) Endelig blev det vedtaget at de fremtidige Møder skulde begynde om Formiddagen Kl. 9. hvilket saaledes og i Medfør af Foreningens Vedtægter offentliggjøres. Odense den 1 Marts 1818. S. Hansen.